b'\n_START_ARTICLE_\nMark Kac\n_START_SECTION_\n\xc5\xbdivljenje\n_START_PARAGRAPH_\nKac se je rodil v poljsko-judovski dru\xc5\xbeini. Rojstno mesto Kremenec (Krzemieniec) je od Ruskega imperija pripadlo Poljski, ko je bil Kac \xc5\xa1e otrok. Najbolj se je zanimal za teorijo verjetnosti. Njegovo vpra\xc5\xa1anje\xc2\xa0\xc2\xbbAli se lahko sli\xc5\xa1i oblika bobna?\xc2\xab\xc2\xa0je za\xc4\x8delo raziskovanje spektralne teorije z zamislijo razumevanja obsega do katerega spekter dovoljuje branje geometrije nazaj. (Na koncu se je izkazalo, da je v splo\xc5\xa1nem odgovor \xc2\xbbnegativen.\xc2\xab)_NEWLINE_Kac je doktorial iz matematike na poljski Univerzi v Lvovu leta 1937 pod Steinhausovim mentorstvom. Tam je bil \xc4\x8dlan Lvovske matemati\xc4\x8dne \xc5\xa1ole. Po doktoratu je za\xc4\x8del iskati slu\xc5\xbebo v tujini in leta 1938 mu je dodeljena \xc5\xa1tipendija Fundacije Parnas omogo\xc4\x8dila delo v ZDA. V New York je pri\xc5\xa1el novembra leta 1938. _NEWLINE_Ob za\xc4\x8detku 2. svetovne vojne je lahko ostal v ZDA. Njegova star\xc5\xa1a in brata, ki so ostali v Zahodni Ukrajini, so ubili Nemci v masovnih pobojih v Krzemieniecu avgusta 1942._NEWLINE_Med letoma 1939 in 1961 je bil na Univerzi Cornell, najprej kot in\xc5\xa1truktor, od leta 1943 kot izredni, od leta 1947 pa redni profesor. Leta 1943 je prejel ameri\xc5\xa1ko dr\xc5\xbeavljanstvo. V akademskem letu 1951\xe2\x80\x931952 je bil gostujo\xc4\x8di profesor na In\xc5\xa1titutu za vi\xc5\xa1ji \xc5\xa1tudij. Leta 1952 je skupaj s Theodoreom H. Berlinom uvedel sferi\xc4\x8dni model feromagneta (razli\xc4\x8dico Isingovega modela) in skupaj z Johnom Cliveom Wardom na\xc5\xa1el eksaktno re\xc5\xa1itev dvorazse\xc5\xbenega Isingovega modela s pomo\xc4\x8dno kombinatori\xc4\x8dne metode. Leta 1961 je zapustil Cornell in od\xc5\xa1el na Rockefellerjevo univerzo v New Yorku. V zgodnjih 1960-ih je delal z Georgeom Eugeneom Uhlenbeckom in Perom Christianom Hemmerjem o matematiki van der Waalsovega plina. Po dvajsetih letih na Rockefellerjevi univerzi je od\xc5\xa1el na Univerzo Ju\xc5\xbene Kalifornije kjer je ostal do konca svoje kariere.\n_START_SECTION_\nZnanstveno delo\n_START_PARAGRAPH_\nV svojem \xc4\x8dlanku iz leta 1966 z naslovom\xc2\xa0\xc2\xbbCan one hear the shape of the drum\xc2\xab\xc2\xa0je Kac postavil vpra\xc5\xa1anje ali imata lahko dva resonatorja (\xc2\xbbbobna\xc2\xab) razli\xc4\x8dnih geometrijskih oblik to\xc4\x8dno enako mno\xc5\xbeico frekvenc (\xc2\xbbzvo\xc4\x8dnih tonov\xc2\xab)? Odgovor je bil negativen, kar pomeni, da mno\xc5\xbeica lastnih frekvenc enoli\xc4\x8dno ne okarakterizira obliko resonatorja.'